De Ald

Bei uns dehemm, wies jeda kennt,

wurd ich schunn ball de Ald genennt.

No demm ich hadd geheierad

mit Liebe ongefong mir grad,

e Bub unn e Mäde solldes sinn,

doch das wa jo bei uns nidd drinn,

trotz aller Liebe hochgenuss,

nom vierde Bub wa donn doch Schluss.

Die sinn jo jetzt schunn Vadda all

unn irgendwonn wa denne ingefall,

no demm ses vunn uns es honn gekennt,

weil mei Vadda mir de Ald genennt,

do kummts ne grad so in de Sinn,

dass ich fa sie de Ald jetzt bin.

So heer ich se so beim Zigaredderaache

odda beim dumme Sprüche saache,

wie donn als mol jo äna brummd,

heer uff demidd, de Alde kummd.

Die Schwiegertöchter unn die Enkel

die stell ich alsmol in de Senkel,

suncht iss es mir grad eine Ehre,

wenn ich de Alde sonschd so heere,

vun junge Schützekammerade,

wenn ich donn grad se heere saache.

Wie do de Ald noch schiesse dudd,

do zije ma vor demm doch gladd de Hudd.

Reiner Thielen